                                      [image: grb-rh]
                 REPUBLIKA HRVATSKA
                MEĐIMURSKA ŽUPANIJA
                       GRAD ČAKOVEC
Povjerenstvo za provedbu Javnog natječaja

KLASA: 112-01/26-01/15
URBROJ: 2109-2-08-26-03
Čakovec, 11. studeni 2026.  

Sukladno odredbama članaka 19. – 23.c. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 112/19, 17/25), Povjerenstvo za provedbu javnog natječaja za prijam u službu na određeno vrijeme daje sljedeću 

OBAVIJEST  I UPUTU
     kandidatima/kinjama u postupku provedbe Javnog natječaja 
za prijam u službu na određeno vrijeme 
vježbenika koji se osposobljava za obavljanje poslova 
Referenta – komunalnog i prometnog redara

Pročelnik Upravnog odjela za komunalno gospodarstvo, izgradnju grada i upravljanje nekretninama raspisao je Javni natječaj za prijam u službu na određeno vrijeme vježbenika koji se osposobljava za obavljanje poslova Referenta – komunalnog i prometnog redara

Javni je natječaj objavljen u Narodnim novinama broj 130/26. Rok za podnošenje prijava traje zaključno s danom 26.11.2026.   

Stručni uvjeti koje kandidati moraju ispunjavati: 

· Četverogodišnje strukovno srednjoškolsko obrazovanje tehničke ili društvene struke ili gimnazijsko srednjoškolsko obrazovanje
· poznavanje rada na PC-u
· položen vozački ispit B kategorije
· zdravstvena sposobnost za obavljanje poslova radnog mjesta.

Opis poslova radnog mjesta: 

           Obavlja poslove nadzora i kontrole korištenja javno-prometnih površina iz Zakona o komunalnom gospodarstvu, Zakona o sigurnosti prometa na cestama te u skladu s ovlastima provodi prekršajni i upravni postupak, rješava žalbe u 1. stupnju iz područja komunalnog gospodarstva, prometa u mirovanju, komunalnog reda i Zakona o građevinskoj inspekciji. Provodi nadzor nad provođenjem agrotehničkih mjera sukladno Zakona o poljoprivrednom zemljištu. 
Obavlja poslove nadzora i premještanja zaustavljenih i parkiranih vozila sukladno odredbama zakona i gradskih odluka, poslove otkrivanja prekršaja i sankcioniranja prekršaja.
Organizira preventivne aktivnosti, nadzor DDD mjera, zbrinjavanje napuštenih životinja i dr. komunalnih djelatnosti (divlja odlagališta, ambrozija, gospodarenje otpadom).  Obavlja poslove utvrđene Zakonom o upravljanju i održavanju zgrada.
Surađuje s drugim tijelima javne vlasti, fizičkim i pravnim osobama radi obavljanja poslova iz svog djelokruga rada. Postupa po prijavama fizičkih i pravnih osoba iz područja nadležnosti Odsjeka.
Obavlja druge srodne poslove po nalogu pročelnika, zamjenika pročelnika Upravnog odjela i voditelja Odsjeka.

          Podaci o plaći radnog mjesta koje se popunjava

Plaću službenika čini umnožak koeficijenta složenosti poslova radnog mjesta na koje je raspoređen i osnovice za obračun plaće, uvećan za 0.5% za svaku navršenu godinu radnog staža. 

Osnovica za obračun plaće službenika Grada Čakovca propisana je Kolektivnim ugovorom za službenike i namještenike u upravnim tijelima Grada Čakovca (Službeni glasnik Grada Čakovca, broj 1/25, 4/26) i jednaka je osnovici  za izračun plaće državnih	službenika	i namještenika te iznosi 1.025,00 eura bruto dok je koeficijent za obračun plaće referenta – komunalnog i prometnog redara – 2,00 propisan Odlukom o koeficijentima za obračun plaće službenika (Službeni glasnik Grada Čakovca, broj 2/26) https://www.cakovec.hr/sluzbeni-glasnik-br-2-2026/
Sukladno članku 12. Zakona o plaćama u lokalnoj i područnoj (regionalnoj) samoupravi (Narodne novine, broj 28/10, 10/23), za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme.

NAČIN PROVJERE ZNANJA I SPOSOBNOSTI KANDIDATA 

Za provjeru znanja i sposobnosti kandidata imenovano je Povjerenstvo od 3 člana, od strane pročelnika Upravnog odjela za komunalno gospodarstvo, izgradnju grada i upravljanje nekretninama Grada Čakovca. 

Povjerenstvo za provedbu javnog natječaja, obavlja sljedeće poslove:
· utvrđuje koje su prijave na javni natječaj pravodobne i potpune,
· utvrđuje listu kandidata prijavljenih na javni natječaj koji ispunjavaju formalne uvjete propisane javnim natječajem,
· kandidate s liste poziva na prethodnu provjeru znanja i sposobnosti,
· provodi postupak provjere znanja i sposobnosti,
· podnosi izvješće o provedenom postupku, uz koje prilaže rang listu kandidata s obzirom na rezultate provedene provjere znanja i sposobnosti.
  
Prijave koje se ne upućuju u daljnji postupak:

Ukoliko je prijava na javni natječaj nepravodobna (podnesena nakon isteka roka za podnošenje prijave) i/ili nepotpuna (ne sadrži svu potrebnu dokumentaciju) ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz javnog natječaja, ne smatra se kandidatom prijavljenim na javni natječaj. 
Osobi koja nije podnijela pravodobnu i urednu prijavu ili ne ispunjava formalne uvjete iz javnog natječaja dostaviti će se na dostavljeni e-mail obavijest u kojoj će se navesti razlozi zbog kojih se ne smatra kandidatom prijavljenim na javni natječaj. Protiv obavijesti, osoba nema pravo podnošenja pravnog lijeka.

Provjera znanja i sposobnosti kandidata: 

Poziv za testiranje biti će objavljen na mrežnoj stranici Grada Čakovca https://www.cakovec.hr/kategorija/javni-natjecaj-zaposljavanje/, najmanje pet (5) dana prije testiranja. Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz javnog natječaja. Isti će biti pozvani na testiranje. 
Prethodna provjera znanja i sposobnosti kandidata obavlja se putem pisanog testiranja (provjera poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Čakovca, provjera znanja bitnih za obavljanje poslova radnog mjesta) i intervjua (utvrđuju se interesi, profesionalni ciljevi, motivacija za rad). 

PRAVNI I DRUGI IZVORI ZA KANDIDATA  
1. Zakon o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
1. Statut Grada Čakovca (Službeni glasnik Grada Čakovca, br. 1/21, 2/22, 6/23 i 1/25)
1.  Zakon o komunalnom gospodarstvu (Narodne novine, broj 68/18, 110/18, 32/20 i 145/24)
1.  Zakon o sigurnosti prometa na cestama (Narodne novine, broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24)







PRAVILA TESTIRANJA

1. [bookmark: _Hlk200353201]Po dolasku na testiranje, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet, kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, neće moći pristupiti testiranju. Za kandidata koji ne pristupi testiranju smatrati će se da je povukao prijavu na javni natječaj. 
2. Po utvrđivanju identiteta kandidatima će biti podijeljeni testovi. Pisano testiranje traje 60 minuta. Kandidati su dužni pridržavati se utvrđenog vremena i rasporeda testiranja.
3. Za vrijeme provjere znanja i sposobnosti u prostoriji za testiranje nije dopušteno koristiti se bilo kakvom literaturom odnosno bilješkama, koristiti mobitel ili druga komunikacijska sredstva, napuštati prostoriju u kojoj se odvija provjera znanja i sposobnosti, razgovarati s ostalim kandidatima odnosno na bilo koji način remetiti koncentraciju kandidata. Kandidati koji se ponašaju neprimjereno i/ili koji prekrše pravila biti će udaljeni s provjere znanja. Njihov rezultat neće se razmatrati i smatrati će se da su povukli prijavu na javni natječaj.
4. Za svaki dio provjere kandidatima se dodjeljuje određeni broj bodova od 1 do 10. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju. Kandidate koji su uspješno položili pisani dio testa, Povjerenstvo poziva da pristupe intervjuu. Smatra se da je kandidat zadovoljio ako je na intervjuu ostvario najmanje 5 bodova. 
5. Nakon provedenog testiranja i intervjua Povjerenstvo utvrđuje Rang listu kandidata prema ukupnom broju bodova ostvarenih na testiranju i intervjuu. 
6. Povjerenstvo izrađuje i uz ranije utvrđenu Rang lista kandidata, podnosi pročelniku Upravnog odjela za komunalno gospodarstvo, izgradnju grada i upravljanje nekretninama, Izvješće o provedenom postupku provjere znanja i sposobnosti, a koje potpisuju svi članovi Povjerenstva. 
7. Grad Čakovec pozvati će izabranog kandidata da u primjerenom roku, a prije donošenja rješenja o prijmu u službu, dostavi:
· uvjerenje nadležnog suda da se protiv njega ne vodi kazneni postupak
· uvjerenje o zdravstvenoj sposobnosti za obavljanje poslova radnog mjesta 
· na uvid izvornike dokaza o ispunjavanju formalnih uvjeta iz javnog natječaja, čije su preslike priložene uz prijavu na javni natječaj
Nedostavljanje traženih isprava smatra se odustankom od prijma u službu, o čemu je potrebno upozoriti kandidata. 
Upravni odjel za opće poslove i lokalnu samoupravu provjeriti će po službenoj dužnosti postoji li zapreka za prijam u službu zbog pravomoćne osuđivanosti izabranog kandidata za kazneno djelo iz članka 15. Zakona o službenicima i namještenicima u lokalnoj i područnoj (regionalnoj) samoupravi. Troškove izdavanja uvjerenja o zdravstvenoj sposobnosti snosi Grad Čakovec, osim u slučaju odustanka kandidata od prijma u službu. 
8. Pročelnik Upravnog odjela za komunalno gospodarstvo, izgradnju grada i upravljanje nekretninama donosi rješenje o prijmu izabranog kandidata. Isto se dostavlja javnom objavom – istaknuti će se na mrežnoj stranici Grada Čakovca https://www.cakovec.hr/kategorija/javni-natjecaj-zaposljavanje/, kao prilog obavijesti o testiranju. 
9. Dostava je obavljena istekom osmoga dana od dana javne objave rješenja. Protiv rješenja o prijmu, kandidati koji nisu primljeni u službu mogu podnijeti žalbu Gradonačelnici. Žalba odgađa izvršenje rješenja o prijmu.  


Povjerenstvo za provođenje 

